OpenLLM-France/wikimedia huggingface dataset:
# Haworthia mucronata var. morrisiae

Haworthia mucronata var. morrisiae, és una varietat de Haworthia mucronata del gènere Haworthia de la subfamília de les asfodelòidies.

## Descripció

Haworthia mucronata var. morrisiae és una varietat de Haworthia mucronata normalment creix solitària, brillant, gairebé de color verd maragda. A l'estiu, les puntes de les fulles, o de vegades fulles senceres, es tornen de color marró vermellós i profund.
Per a Hayashi i Breuer l'anomenen com a Haworthia sakai.

## Distribució i hàbitat

Aquesta varietat creix a la província sud-africana del Cap Occidental, concretament de la zona al voltant d'Oudtshoorn i Calitzdorp. És conegut cap a l'oest fins a Vanwyksdorp. En el seu hàbitat creixen a les costes escarpades o als penya-segats.

## Taxonomia

Haworthia mucronata var. morrisiae va ser descrita per (Poelln.) Poelln., Repert. Spec. Nov. Regni Veg. 49: 29, a l'any 1940.

### Etimologia

Haworthia: nom en honor del botànic britànic Adrian Hardy Haworth (1767-1833).
mucronata: epítet llatí que significa "punxegut" i fa referència a la forma de la fulla.
var. morrisiae: epítet en honor de Sra. G. Morris (1937), mare de la botànica sud-africana i autora de plantes suculentes, la Sra. Doreen Court.

### Sinonímia

* Haworthia altilinea var. morrisiae Poelln., Repert. Spec. Nov. Regni Veg. 45: 168 (1938). (Basiònim/Sinònim substituït)
* Haworthia inconfluens var. morrisiae (Poelln.) M.B.Bayer, Haworthia Handb.: 137 (1976).
* Haworthia habdomadis var. morrisiae (Poelln.) M.B.Bayer, Natl. Cact. Succ. J. 32: 18 (1977).
* Haworthia sakaii M.Hayashi, Haworthia Study 3: 13 (2000).

## Referències

* 1 2 3 4 Jilemicky, Jakub. «Haworthia mucronata var. morrisiae» (en anglès). www.haworthia-gasteria.com. [Consulta: 23 juliol 2021].
* ↑ «Haworthia mucronata var. morrisiae (H. sakai)» (en anglès). Kambroo Plants. [Consulta: 23 juliol 2021].
* ↑ «Haworthia mucronata var. morrisiae» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-23. [Consulta: 23 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Haworthia mucronata» (en anglès). World of Succulents. Reial Jardí Botànic de Kew, 2020. [Consulta: 5 maig 2021].
* ↑ Eggli, Urs. Springer Science & Business Media. Etymological Dictionary of Succulent Plant Names (en anglès), 29 de juny 2013 [Consulta: 23 juliol 2021].
* ↑ «Sinònims de Haworthia mucronata var. morrisiae» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-24. [Consulta: 23 juliol 2021].

## Enllaços externs

* Imatges de Haworthia mucronata var. morrisiae
# Haworthia pygmaea var. acuminata

Haworthia pygmaea var. acuminata és una varietat de Haworthia pygmaea del gènere Haworthia de la subfamília de les asfodelòidies.

## Morfologia

H. pygmaea var. acuminata és una suculenta perennifòlia, solitària i sense tija, que prolifera lentament. Les seves fulles són més llargues que la varietat tipus; fan fins a 5 cm de llargada, de color verd fosc, fermes, triangulars i el·líptiques, amb una zona final lleugerament translúcida entre les venes, rugosa, estriada, amb 4 o 5 venes de color marró pàl·lid o grisós a la part superior de les fulles. El limbe foliar és aspre, amb petites dents blanquinoses al llarg de les vores i la quilla. Les rosetes fan fins a 8 cm de diàmetre, són denses, de color verd fosc a violaci. Produeix una esvelta inflorescència de fins a 40 cm d'alçada, on només poques flors s'obren alhora. Les flors són petites amb línies verdes i una gola verda.

## Distribució i hàbitat

Aquesta varietat creix a la província sud-africana del Cap Occidental, concretament prop del riu Gouritz.
En el seu hàbitat, creix en sòls conglomerats, en una zona de pluja hivernal a ple sol o ombra. El color de la sorra s'aproxima al de la superfície superior de les fulles marró-verdoses, pràcticament a nivell del sòl i serveixen per camuflar aquesta planta a terra. D'aquesta manera, els exemplars d'aquesta varietat resisteixen els atacs dels depredadors herbívors i són gairebé impossibles de distingir del seu entorn.

## Taxonomia

Haworthia pygmaea var. acuminata va ser descrita per (M.B.Bayer) M.B.Bayer i publicat a Haworthia Update 7(4): 36, a l'any 2012.

### Etimologia

Haworthia: nom en honor del botànic britànic Adrian Hardy Haworth (1767-1833).
pygmaea: epítet llatí que vol dir "nana, petita".
var. acuminata: epítet llatí que significa "en forma punxaguda, esmolada".

### Sinonímia

* Haworthia retusa f. acuminata M.B.Bayer, Haworthia Handb.: 94 (1976). (Basiònim/Sinònim substituït)
* Haworthia retusa var. acuminata (M.B.Bayer) M.B.Bayer, New Haworthia Handb.: 53 (1982).
* Haworthia magnifica var. acuminata (M.B.Bayer) M.B.Bayer, Aloe 34: 6 (1997).
* Haworthia acuminata (M.B.Bayer) M.Hayashi, Haworthia Study 3: 13 (2000).

## Referències

* 1 2 3 «Haworthia retusa f. acuminata» (en anglès). Llifle - Encyclopedia of living forms. [Consulta: 5 octubre 2021].
* ↑ «Haworthia pygmaea var. acuminata» (en anglès). World Checklist of Selected Plant Families (WCSP). Royal Botanic Gardens, Kew. Arxivat de l'original el 2021-10-05. [Consulta: 5 octubre 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 13 febrer 2021].
* ↑ «Dictionary of Botanical Epithets». [Consulta: 5 octubre 2021].
* ↑ «Sinònims de Haworthia pygmaea var. acuminata» (en anglès). World Checklist of Selected Plant Families (WCSP). Royal Botanic Gardens, Kew. Arxivat de l'original el 2021-10-05. [Consulta: 5 octubre 2021].

## Enllaços externs

* Imatge de Haworthia pygmaea var. acuminata
# Haworthia reticulata var. hurlingii

Haworthia reticulata var. hurlingii és una varietat de Haworthia reticulata del gènere Haworthia de la subfamília de les asfodelòidies.

## Descripció

Haworthia reticulata var. hurlingii és una petita suculenta compacta que forma grups amb fulles obtuses del grup reticulata. És una varietat més petita i també fa més fillols. Les seves fulles normalment tenen sense dents.

## Distribució

Aquesta varietat creix a la província sud-africana del Cap Occidental, concretament, creix des de la petita àrea entre Roberston i Bonnievale.

## Taxonomia

Haworthia reticulata var. hurlingii va ser descrita per (Poelln.) M.B.Bayer i publicat a New Haworthia Handb.: 52, a l'any 1982.

### Etimologia

Haworthia: nom en honor del botànic britànic Adrian Hardy Haworth (1767-1833).
reticulata: epítet llatí que significa "en forma de xarxa", "reticulada".
var. hurlingii: epítet en honor del recol·lector de plantes en la dècada dels anys 30 del segle xx a la província de Cap Occidental, a Sud-àfrica, el Sr. J. Hurling.

### Sinonímia

* Haworthia hurlingii Poelln., Repert. Spec. Nov. Regni Veg. 41: 202 (1937). (Basiònim/Sinònim substituït)

## Referències

* 1 2 Jilemicky, Jakub. «Haworthia reticulata var. hurlingii» (en anglès). www.haworthia-gasteria.com. [Consulta: 26 juliol 2021].
* ↑ «Haworthia reticulata var. hurlingii» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-26. [Consulta: 26 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets» (en anglès), 2019. [Consulta: 4 maig 2021].
* ↑ Eggli, Urs; Newton, Leonard E. Etymological Dictionary of Succulent Plant Names (en anglès). Springer, 2004. ISBN 978-3-642-05597-3 [Consulta: 26 juliol 2021].
* ↑ «Haworthia reticulata var. hurlingii» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-26. [Consulta: 26 juliol 2021].

## Enllaços externs

* Fotos de Haworthia reticulata var. hurlingii
# Haworthia rossouwii var. calcarea

Haworthia rossouwii var. calcarea és una varietat de Haworthia rossouwii del gènere Haworthia de la subfamília de les asfodelòidies.

## Descripció

Haworthia rossouwii var. calcarea és una suculenta perennifòlia amb fulles erectes més curtes i les parts finals de les fulles són retuses. És una varietat molt compacta i prolífera i forma fàcilment grans cúmuls.

## Distribució i hàbitat

Aquesta varietat creix a la província sud-africana del Cap Occidental, on només se la coneix a la reserva natural De Hoop. Es produeix a la pedra calcària en zones de poc pendent. A l'hàbitat creix amb una bona forma compacta i acostuma a tenir un color groc vermellós quan està exposat, però més sovint creix amagat entre arbustos i altres vegetacions i es manté verd.

## Taxonomia

Haworthia rossouwii var. calcarea va ser descrita per (M.B.Bayer) M.B.Bayer i publicat a Aloe 38: 36, a l'any 2001.

### Etimologia

Haworthia: nom en honor del botànic britànic Adrian Hardy Haworth (1767-1833).
rossouwii: epítet en honor de Gerhard Rossouw, jardiner del Jardí Botànic Nacional de Kirstenbosch i del Jardí Karoo de Worcester.
var. calcarea: epítet llatí que significa "semblant a la pedra calcària".

### Sinonímia

* Haworthia mirabilis var. calcarea M.B.Bayer, Haworthia Revisited: 110 (1999). (Basiònim/Sinònim substituït)
* Haworthia calcarea (M.B.Bayer) M.Hayashi, Haworthia Study 3: 13 (2000).
* Haworthia mundula var. calcarea (M.B.Bayer) Breuer, Alsterworthia Int. 16(2): 6 (2016).

## Referències

* 1 2 Jilemicky, Jakub. «Haworthia rossouwii var. calcarea» (en anglès). www.haworthia-gasteria.com. [Consulta: 8 juliol 2021].
* ↑ «Haworthia rossouwii var. calcarea» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-09. [Consulta: 8 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «The Eponym Dictionary of Southern African Plants. Plant Names P-S» (en anglès). Calflora.org [Albany, Califòrnia] [Consulta: 15 desembre 2020].
* ↑ «Dictionary of Botanical Epithets» (en anglès), 2019. [Consulta: 8 juliol 2021].
* ↑ «Sinònims de Haworthia rossouwii var. calcarea». World Checklist of Selected Plant Families (WCSP). Reial Jardí Botànic de Kew. [Consulta: 8 juliol 2021].
# Haworthia zantneriana

Haworthia zantneriana és una espècie que pertany al gènere Haworthia de la família de les asfodelàcies, subfamília de les asfodelòidies, endèmica de les parts meridionals de les províncies del Cap Occidental i del Cap Oriental a Sud-àfrica.

## Descripció

Haworthia zantneriana és una petita espècie de Haworthia. La roseta no té tija de 5 a 6 cm de diàmetre. Conté entre 20 a 40 fulles i són suaus, glabres, atenuades; de color verd pàl·lid, generalment amb marques longitudinals blanques pàl·lides. És molt prolífera i, finalment, pot formar grans grups. Té una inflorescència simple, esvelta, de fins a 25 cm. Les flors són blanques amb nervació verda i escasses; solen aparèixer a l'octubre i al novembre.

## Distribució i hàbitat

L'àrea de distribució natural d'aquesta espècie és la vegetació rocosa de fynbos a les parts meridionals de les províncies del Cap Occidental i Cap Oriental, Sud-àfrica, que s'estén des del Petit Karoo a l'oest, fins a l'est de Baviaanskloof.
Prefereix les zones ombrívoles (sovint en vessants orientats al sud), en escletxes rocoses. Normalment es troba a vessants més alts.

## Taxonomia

Haworthia zantneriana va ser descrita per Poelln. i publicada a Repertorium Specierum Novarum Regni Vegetabilis 41: 217, a l'any 1937.

### Etimologia

Haworthia: nom en honor del botànic britànic Adrian Hardy Haworth (1767-1833).
zantneriana: epítet en honor del major Alfred Zantner (?-1953), un recol·lector de plantes suculentes d'Ingolstadt i major de l'exèrcit alemany.

### Varietats acceptades

Hi ha dues varietats acceptades:
* Haworthia zantneriana var. zantneriana: La varietat tipus més estesa. Bastant estesa a les muntanyes al nord del Petit Karoo i sovint força gran, fins als 8 cm d'alçada.
* Haworthia zantneriana var. minor M.B.Bayer, Haworthia Revisited: 164 (1999).: Un tipus rar, més petit i erecte, de 5 cm d'alçada, sense marques a les seves fulles.

### Sinonímia

* Haworthia chloracantha var. zantneriana (Poelln.) Halda

## Referències

* ↑ Stevens, P.F. «Asphodeloideae» (en anglès). Angiosperm Phylogeny Website, 2001 [Consulta: 13 desembre 2020]. «onwards»
* 1 2 3 Bayer, Bruce. «Haworthia Revisited – 41. Haworthia zantneriana» (en anglès). Thoughts and observations on the genus Haworthia Haworthia Updates, 11-02-1999. [Consulta: 13 desembre 2020].
* ↑ «Haworthia zantneriana» (en anglès). Arxivat de l'original el 2021-09-06. [Consulta: 13 desembre 2020].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «The Eponym Dictionary of Southern African Plants. Plant Names T-Z» (en anglès). Calflora.org [Albany, Califòrnia] [Consulta: 13 desembre 2020].
* ↑ «Varietats acceptades en negreta de Haworthia zantneriana». World Checklist of Selected Plant Families (WCSP). Reial Jardí Botànic de Kew. Arxivat de l'original el 2018-05-21. [Consulta: 9 juliol 2021].
* ↑ «Haworthia zantneriana». World Checklist of Selected Plant Families. Reial Jardí Botànic de Kew [Consulta: 13 desembre 2020].
# Haworthiopsis glauca var. herrei

Haworthiopsis glauca var. herrei, coneguda anteriorment com Haworthia glauca var. herrei o Haworthia herrei, és una varietat de Haworthiopsis glauca del gènere Haworthia de la subfamília de les asfodelòidies.

## Descripció

Haworthiopsis glauca var. herrei és una petita suculenta que creix lentament fins a 15 cm d'alçada, que es ramifica a la base per formar massisses rosetes allargades. Les fulles són lanceolades, esteses, de color gris-verd a blau-verd, verticals amb les puntes punxegudes i tenen tubercles a la part inferior. Les flors són blanques, disposades en forma d'espiral en raïms i apareixen des de la primavera fins a la tardor sobre inflorescències de fins a 40 cm d’alçada.

## Distribució i hàbitat

L'àrea de distribució es troba entre Willowmore, Steytlerville i el sud-est cap a Port Elizabeth, a la província del Cap Oriental, Sud-àfrica. El tipus de localitat és a Campherpoort.
En el seu hàbitat, forma cúmuls, sovint amagats en densos arbustos que els protegeixen dels depredadors.

## Taxonomia

Haworthiopsis glauca var. herrei va ser descrita per (Poelln.) G.D.Rowley i publicat a Alsterworthia Int., Special Issue 10: 4, a l'any 2013).

### Etimologia

Haworthiopsis: La terminació -opsis deriva del grec ὀψις (opsis), que significa 'aparença', 'semblant' per la qual cosa, Haworthiopsis significa "com a Haworthia", i que honora al botànic britànic Adrian Hardy Haworth (1767-1833).
glauca: epítet llatí que significa "aspre, escabrosa".
var. herrei: epítet en honor del botànic i expert en suculentes sud-africanes el Dr. Hans Herre (1925-1962).

### Sinonímia

* Haworthia herrei Poelln., Repert. Spec. Nov. Regni Veg. 26: 24 (1929). Basiònim (Sinònim substituït)
* Haworthia glauca var. herrei (Poelln.) M.B.Bayer, Haworthia Handb.: 122 (1976).
* Haworthia reinwardtii var. herrei (Poelln.) Halda, Acta Mus. Richnov., Sect. Nat. 4(2): 41 (1997).

## Referències

* 1 2 «Haworthiopsis glauca var. herrei» (en anglès). World of Succculents. [Consulta: 10 setembre 2021].
* 1 2 Jilemicky, Jakub. «Haworthiopsis glauca var. herrei» (en anglès). www.haworthia-gasteria.com. [Consulta: 10 setembre 2021].
* ↑ «Haworthiopsis glauca var. herrei» (en anglès). Royal Botanic Gardens, Kew.. Arxivat de l'original el 2020-11-07. [Consulta: 10 setembre 2021].
* ↑ «-opsis». [Consulta: 16 setembre 2020].
* ↑ Charters, Michael L. «California Plant Names:Latin and Greek Meanings and Derivations. A Dictionary of Botanical and Biographical Etymology» (en anglès), 2003-2020. [Consulta: 16 desembre 2020].
* ↑ «Sinònims de Haworthiopsis glauca var. herrei» (en anglès). Royal Botanic Gardens, Kew.. [Consulta: 22 juny 2021].

## Enllaços externs

* Imatges de Haworthiopsis glauca var. herrei
# Haworthiopsis limifolia var. arcana

Haworthiopsis limifolia var. arcana, coneguda abans com Haworthia limifolia arcana, és una varietat de Haworthiopsis limifolia i està dins del gènere Haworthiopsis.

## Descripció

Hawortthiopsis limifolia var. arcana és una petita suculenta no tuberculosa, amb una alçada de menys de 15 cm i una llargada d'entre 7 a 15 cm. Té les fulles triangulars, de color verd fosc i brillants; amb aproximadament amb el mateix nombre de crestes aspres que la varietat limifolia. Les seves flors són blanques.

## Distribució

Aquesta varietat es distribueix al sud de la província sud-africana de Mpumalanga, concretament a una ciutat grangera de Hectorspruit.

## Taxonomia

Haworthiopsis limifolia var. arcana va ser descrita per (Gideon F.Sm. i N.R.Crouch) G.D.Rowley i publicat a Alsterworthia Int., Special Issue 10: 4, a l'any 2013.

### Etimologia

L'epítet varietal arcana deriva del llatí que significa "tancat".

### Sinonímia

* Haworthia limifolia var. arcana Gideon F.Sm. & N.R.Crouch, Bradleya 19: 119 (2001). (Basiònim/Sinònim substituït)
* Haworthia arcana (Gideon F.Sm. & N.R.Crouch) Breuer, Gen. Haworthia 1: 7 (2010).

## Referències

* ↑ «Haworthiopsis limifolia var. arcana» (en anglès). [Consulta: 21 setembre 2021].
* 1 2 Bayer, M. Bruce. «Volume 2, Chapter 4:- Haworthia limifolia var. arcana Smith & Crouch» (en anglès). World of Succulent, 29-10-2011. [Consulta: 21 setembre 2021].
* ↑ «Haworthiopsis limifolia var. arcana» (en anglès). Arid Lands Greenhouses. [Consulta: 21 setembre 2021].
* 1 2 «Haworthiopsis limifolia var. arcana». Reial Jardí Botànic de Kew. Arxivat de l'original el 2021-09-21. [Consulta: 21 setembre 2021].
* ↑ Gildenhuys, Sean D.; Klopper, Ronell R. «A synoptic review and new infrageneric classification for the genus Haworthiopsis (Xanthorrhoeaceae: Asphodeloideae)» (en anglès). https://opuntiads.com/, pàg. 13-14 [Consulta: 10 febrer 2022].
* ↑ «Dictionary of Botanical Epithets». [Consulta: 21 setembre 2021].
* ↑ «Sinònims de Haworthiopsis limifolia var. arcana». Reial Jardí Botànic de Kew. Arxivat de l'original el 2021-09-21. [Consulta: 21 setembre 2021].

## Enllaços externs

* Imatges de Haworthiopsis limifolia var. arcana
# Haworthiopsis woolleyi

Haworthiopsis woolleyi coneguda abans com Haworthia woolleyi és una planta succulenta de la subfamília de les asfodelòidies.

## Descripció

Haworthiopsis woolleyi és una petita suculenta de creixement lent que forma rosetes solitàries a lentament profileres de fulles verdes a marronoses. Les rosetes no tenen tija i fan fins a 5 cm de diàmetre. Les fulles són triangulars, la part superior està marcada amb línies verticals, lleugerament escabrides amb tubercles elevats a la part inferior i els marges amb petites dents blanques. Les flors són blanques i apareixen des de la primavera fins a la tardor en un raïm sobre una simple tija llarga.

## Distribució

Haworthiopsis woolleyi es troba a la part sud de la província sud-africana del Cap Oriental, concretament a la divisió Steytlerville.

## Taxonomia

Haworthia woolleyi va ser descrita (Poelln.) G.D.Rowley i publicat a Alsterworthia Int., Special Issue 10: 5, a l'any 2013.

### Etimologia

Haworthiopsis: La terminació -opsis deriva del grec ὀψις (opsis), que significa 'aparença', 'semblant' per la qual cosa, Haworthiopsis significa "com a Haworthia", i que honora al botànic britànic Adrian Hardy Haworth (1767-1833).
woolleyi: epítet probablement atorgat a Charles Hugh Frederick Wooley (1894-1969), un dels principals investigadors del Royal Marines i col·leccionista de plantes a Sud-àfrica.

### Sinonímia

* Haworthia woolleyi Poelln., Repert. Spec. Nov. Regni Veg. 42: 269 (1937). (Basiònim/Sinònim substituït)
* Haworthia venosa subsp. woolleyi (Poelln.) Halda, Acta Mus. Richnov., Sect. Nat. 4(2): 40 (1997).
* Haworthiopsis venosa var. woolleyi (Poelln.) Breuer, Alsterworthia Int. 16(2): 7 (2016).

## Referències

* 1 2 «Haworthiopsis woolleyi» (en anglès). Word of Succulents. [Consulta: 13 desembre 2020].
* 1 2 «Haworthiopsis woolleyi (Poelln.) G.D.Rowley, Alsterworthia Int., Special Issue 10: 5 (2013).» (en anglès). World Checklist of Selected Plant Families. Reial Jardí Botànic de Kew. Arxivat de l'original el 2018-05-21. [Consulta: 29 setembre 2021].
* ↑ «-opsis». [Consulta: 16 setembre 2020].
* ↑ «Sinònims de Haworthiopsis woolleyi» (en anglès). World Checklist of Selected Plant Families. Reial Jardí Botànic de Kew. Arxivat de l'original el 2021-09-29. [Consulta: 29 setembre 2021].

## Enllaços externs

* Imatge de Haworthiopsis woolleyi
# Borut Pahor

Borut Pahor (Postojna, 2 de novembre de 1963) és un polític eslovè, que va exercir el càrrec de president d'Eslovènia entre finals de 2012 i novembre de 2022. Forma part del partit Socialdemòcrates d'Eslovènia-
Durant un llarg període, president del seu partit, Pahor ha ocupat diversos llocs de responsabilitat pública durant la seua carrera. Diputat a l'Assemblea Nacional d'Eslovènia, ocupant la seua presidència entre 2000 i 2004, ha estat a més membre del Parlament Europeu. Per acabar, també fou Primer Ministre d'Eslovènia entre 2008 i 2012 durant el govern. A més a més ostentà entre 2008 i 2012 el càrrec de primer ministre, durant el govern socialdemòcrata, després de guanyar les eleccions legislatives de 2008.
El 20 de setembre de 2011, el govern de Pahor va perdre una moció de confiança amb motiu de les mesures preses arran de la crisi econòmica patida tant pel país balcànic com arreu d'Europa. Aquest fet va provocar la convocatòria d'eleccions anticipades en les que els socialdemòcrates van passar de ser primera a tercera força política del país, perdent el govern del país que va passar a mans, en febrer de l'any següent, a un nou govern de coalició entre les forces conservadores amb Janez Janša (del partit SDS) com a Primer ministre.
Mesos més tard (en juny del mateix any) va ser anunciat com a candidat a la propera elecció presidencial, uns comicis que Borut Pahor va guanyar per sorpresa en segona volta el 2 de desembre de 2012, front al candidat per a la reelecció, l'independent Danilo Türk, amb un 67% dels vots.

## Enllaços externs

* Biografia de Borut Pahor a la Fundació CIDOB Arxivat 2011-05-15 a Wayback Machine. (castellà)

## Referències

* ↑ «Eslovènia retorna el poder a Pahor amb l'esperança que uneixi el país per sortir de la crisi». 3/24.cat. [Consulta: 6 desembre 2012].